钦定古今图书集成/明伦汇编/氏族典/第558卷 > 司马玮
## 钦定古今图书集成/明伦汇编/氏族典/第558卷 > 司马玮

按《晋书楚隐王玮传》：“玮字彦度，武帝第五子也。初封
始平王，太康末，徙封于楚，出之国，都督荆州诸军事。
武帝崩，入为卫将军，领北军中候，加侍中，行太子少
傅。玮少年果锐，多立威刑，朝廷忌之。汝南王亮、太保
卫瓘议使诸王之国，玮甚忿之。长史公孙宏、舍人岐
盛为玮所昵，矫玮命诬亮，瓘于贾后。后使惠帝为诏”，
废二公以授玮，玮遂勒本军，复矫诏收亮，瓘杀之。会
天明帝用张华计，遣殿中将军王宫《赍驺》虞幡麾众
曰：“楚王矫诏。”众皆释杖而走，遂下廷尉斩之，时年二
十一。玮性开济好施，能得众心，及此莫不陨泪，百姓
为之立祠。贾后先恶瓘，亮又忌玮，故以计相次诛之。
永宁元年，追赠骠骑将军，封其子范为襄阳王，拜散
骑常侍。后为石勒所害。